  Виталий Пронин Алигес полицие Дэри ёросысь анайлэсь вазиськон вуиз, 11 аресъем пиез ӧз берты шуыса.Пияш дышетске бускель гуртын. Урокъёсыз йылпумъяськем бере со ваньмыныз ӵош автобусэн бертыны потэм. Гуртоос адӟиллям пияшлэсь автобусысь васькемзэ. Но гуртаз мынэм интые со чылкак мукет пала кошкем. Ышем пиез полициен ӵош утчазы волонтёръёс. МЧС сётӥз квадрокоптерзэ. Озьы ик пияшлэн пытьыез кузя пуныеныз ӵош кинолог Егор Волков мынӥз. 2 час ортчыса, пеймыт луэм бере ини, пуны гурт вӧзысь тэль дуре вуттӥз. Отысь ик шедьтӥзы лымы вылын шымырскыса кыллись пияшез - кынмыса умме усе вылэм ини. Егор Волков сое аслаз дӥсеныз шобыръяз но анай-атаез доры вайиз.Эмчиос нокыӵе кынмем яке вӧсь луэм интыоссэ ӧз шедьтэ. Тодмо луиз: пияш дораз бертыны кышкам урод отметка басьтэменыз сэрен.Эдуард СТЕПАНОВ  